CELEX: 32013R1267
Language: mt
Date: 2013-12-05 00:00:00
Title: Regolament ta’ Implimentazzjoni tal-Kummissjoni (UE) Nru 1267/2013 tal- 5 ta' Diċembru 2013 li jemenda għall-207 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban

6.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 326/39
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1267/2013
   tal-5 ta' Diċembru 2013
   li jemenda għall-207 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-netwerk ta' Al-Qaida, (1) u b’mod partikolari l-Artikolu 7(1)(a) u 7a(1) tiegħu,
   Billi:
   
               (1)
            
            
               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta’ fondi u riżorsi ekonomiċi skont dan ir-Regolament.
            
         
               (2)
            
            
               Fit-25 ta’ Novembru 2013, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti (KSNU) ddeċieda li jżid żewġ persuni fiżiċi mal-lista ta' persuni, gruppi u entitajiet li għalihom japplika l-iffriżar ta’ fondi u riżorsi ekonomiċi.
            
         
               (3)
            
            
               L-Anness I tar-Regolament (KE) Nru 881/2002 għandu għalhekk jiġi emendat skont dan,
            
         
               (4)
            
            
               Sabiex jiġi żgurat li l-miżuri previsti f’dan ir-Regolament ikunu effettivi, ir-Regolament għandu jidħol fis-seħħ minnufih,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 881/2002 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu fi Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta’ Diċembru 2013.
      
         
            Għall-Kummissjoni, F'isem il-President,
         
            Il-Kap tas-Servizz tal-Istrumenti tal-Politika Barranija
         
      
   
   
      (1)  ĠU L 139, 29.5.2002, p. 9.
   
      ANNESS
      L-Anness I tar-Regolament (KE) Nru 881/2002 huwa emendat kif ġej:
      L-annotazzjoni li ġejja għandha tiżdied taħt l-intestatura “Persuni naturali”:
      
         “Abd-Al-Hamid Al-Masli (psewdonimu (a) Abd-al-Hamid Muhammad Abd-al-Hamid Al-Masli, (b) Abd-al-Hamid Musalli, (c) Hamid Masli, (d) Hamza al-Darnawi, (e) Hamzah al-Darnawi, (f) Hamza Darnawi, (g) Hamzah Darnawi, (h) Hamzah Dirnawi, (i) Hamza Darnavi, (j) Hamza al-Darnavi, (k) Abdullah Darnawi, (l) Abu-Hamzah al-Darnawi). Data tat-twelid: 1976. Post tat-twelid: (a) Darnah, Libya (b) Danar, Libya. Nazzjonalità: Libjana. Tagħrif ieħor: Allegatament lokalizzat fil-Waziristan, Żoni Tribali Amministrati Federalment, il-Pakistan. Data tal-klassifikazzjoni msemmija fl-Artikolu 2a (4) (b): 26.11.2013”